ఆకాశం
ఆరుబయటనుండి పైకి చూస్తే మనకు కనిపించే నీలిరంగు ఆవరణమే ఆకాశం. ఆకాశానికి తెలుగు భాషలో వికృతి పదము ఆకసము. భూమి ఉపరితలంపై ఉండే మేఘాలు, నీటియావిరితో కూడిన వాయు ఆవరణాలపై పడిన సూర్యకాంతి పరావర్తనం చెందడం వలన ఆకాశం మనకు నీలిరంగులో కనబడుతుంది. కాని నిజానికి ఆకాశం ఏ రంగునూ కలిగి ఉండదు. అందుకే మనకు రాత్రి సమయంలో ఆకాశం సూర్యకాంతి లేకపోవడం వలన చీకటిగా కనిపిస్తుంది. ఆ చీకటిలో అనంత దూరాలలో ఉన్న నక్షత్రాలు, గ్రహాలు చిన్న చిన్న చుక్కలుగా కనిపిస్తాయి.
ఈ రకం రంగు ప్రశ్నలన్నిటికి సమాధానం అర్ధం కావాలంటే కాంతి ‘చెదరటం,’ అనే భావం అర్ధం కావాలి. గాలిలో అనేకమైన అణువులు (‘మోలిక్యూల్స్’), రేణువులు (‘పార్టికిల్స్') ఉంటాయి. ఉదాహరణకి ఆమ్లజని, నత్రజని అణువులు గాలిలో విస్తారంగా ఉంటాయి. అలాగే దుమ్ము రేణువులు, నీటి ఆవిరి అణువులు కూడ ఉంటాయి. కాంతి కిరణాలు సూర్యుడి దగ్గరనుండి మనకి చేరుకునేలోగా ఈ గాలిలో ప్రయాణం చేస్తాయి కదా. సూర్య కిరణాలు ఈ రేణువులని ఢీ కొన్నప్పుడు ఆ కాంతి చెల్లా చెదరవుతుంది. సూర్యుడి వెలుగు మన కంటికి తెల్లగా కనబడ్డప్పటికీ, అందులో ఎన్నో రంగులు ఉంటాయని ఇంద్ర ధనుస్సు చూసిన వారందరికీ పరిచయమైన విషయమే. తమాషా ఏమిటంటే ఒకొక్క రంగు ఒకొక్క విధంగా చెదురుతుంది. ఉదాహరణకి ఇంద్రధనుస్సులో తరంగ దైర్ఘ్యం (wavelength) తక్కువ ఉన్న ఊదా (‘వయలెట్’) రంగు ఎక్కువ చెదురుతుంది, తరంగ దైర్ఘ్యం ఎక్కువ ఉన్న ఎరుపు (‘రెడ్’) తక్కువ చెదురుతుంది. ( అది ప్రకృతి లక్షణం.)
డొమినికన్ రిపబ్లిక్
కొన్ని ముఖ్యమైన సంకేతాలలో జండా, సైనిక దళాల కోటు, మరియు "హిమ్నో నేసియోనల్" అనే పల్లవితో జాతీయగీతం ఉన్నాయి. జెండాపై నాలుగు భాగాలుగా విభజించబడిన ఒక పెద్ద తెల్ల శిలువ ఉంటుంది. రెండు భాగాలు ఎరుపు రంగులో మరియు రెండు భాగాలు నీలం రంగులో ఉన్నాయి. ఎరుపు స్వేచ్ఛావాదుల రక్త తర్పణమును సూచిస్తుంది. నీలం ఈ దేశంపై దేవుని రక్షణను సూచిస్తుంది. తెల్ల శిలువ భవిష్యత్ తరాలకు వారసత్వంగా ఒక స్వతంత్ర దేశాన్ని అందించడానికి స్వేచ్ఛావాదుల పోరాటాన్ని సూచిస్తుంది. మరొక ప్రత్యామ్నాయ వివరణ ప్రకారం నీలం రంగు అభివృద్ధి మరియు స్వేచ్ఛ యొక్క ఆదర్శాలను సూచించగా, తెలుపు రంగు డొమినికన్ల మధ్య శాంతి మరియు ఐక్యతలను సూచిస్తుంది. డొమినికన్ జాతీయ జండా మధ్యలో, జాతీయ జండా రంగులలోనే సాయుధ దళాల కోటు ఉంటుంది. సైనికదళాల కోటు ఒక ఎరుపు, తెలుపు మరియు నీలపు జండాల బొమ్మలను -బైబిల్ మరియు శిలువతో అలంకరించ బడిన డాలును కలిగి ఉంటుంది; ఈ డాలు ఒక ఆలివ్ కొమ్మ (ఎడమ వైపు) మరియు ఒక తాటి కొమ్మతో (కుడి వైపు) చుట్టబడి ఉంటుంది. ఈ డాలు పైన ఉండే నీలపు రంగు రిబ్బనుపై, "డియోస్, పట్రియ, లిబెర్తాద్" (అర్ధం"దేవుడు, పితృభూమి, స్వేచ్ఛ") అని వ్రాసి ఉంటుంది. డాలు క్రింద ఉండే ఎరుపు రిబ్బన్ పై, "రిపబ్లికా డోమినికాన" (అర్ధం "డొమినికన్ రిపబ్లిక్") అని వ్రాసి ఉంటుంది. ప్రపంచంలోని అన్ని జండాల కంటే, డొమినికన్ జండాలో బైబిల్ వర్ణన ప్రత్యేకంగా ఉంటుంది.